OpenLLM-France/wikimedia huggingface dataset:
# Juan Zabaleta

Juan Zabaleta Lekuona (Errenteria, Gipuzkoa, 1894ko otsailaren 7a – 1950eko uztailaren 30a) euskal bertsolaria izan zen. Bere ofizioari, artilea tindatzeari, lotutako hiru idazlan ere ekoiztu zituen gaztelaniaz, baina ez ziren argitara eman.

## Bizitza

Manuel Zabaleta Etxeberria bertsolariaren (Oiartzun, 1866 – Errenteria, 1925) eta Manuela Kristina Lekuona Lopetegiren (Errenteria, 1858 – 1915) seme-alabetan zaharrena zen. Ikasteko gogo bizia izan zuen beti, nahiz eta eskolara bi urtez baizik joaterik izan ez zuen. Irakurzale porrokatua, otorduetan ere irakurtzen aritzen zen. Margolaritzaren zalea ere bazen.
1922ko abuztuaren 30ean, Monika Galarraga errenteriarrarekin ezkondu zen. Emaztea ere bertsozalea zen, eta Xenpelarren iloba. Bestalde, Josepa Antoni Petrirenaren adiskide zen Monika; horri esker, bertsolaritzako gertaeren berri bazuen, eta Juanen, Xenpelarren eta beste bertsolari batzuen bertso ugari idatziz gorde zituen.
Juanek eta Monikak zortzi seme-alaba izan zituzten.
Juan Zabaletan Errenteriako Fabril Lanera fabrikan lan egin zuen. Han artilea tindatzeko erabiltzen zituzten tindu toxikoen eraginez hil zen segur aski, 56 urte zituela, 1950eko uztailaren 30ean.

## Lanak

Antonio Zavalak argitaratu zituen Juan Zabaletaren bertsoak, Pello anaiarenekin batera, Juan eta Pello Zabaleta bertsolariak (1967) bertso bilduman. Bertso jarriak Bertsolariya aldizkarian argitaratu zituen.
Aita Zavalaren arabera haren bertso sail ezagunenak dira: Europako Gerrari (1917), Estropada bati (1920), Errenteriako misioari (1926), Notiziyak baditut Goierri aldetik (1926), Nikolasentzat (1927), Donostiyako estropadari (1931), Maria Magdalenaren ermitan (1942), Pizkor batzueri (1942), Aita Mañueli (1944).
Argitara eman ez diren ehungintzari buruzko hiru obra ere idatzi zituen gaztelaniaz: Lana-Arte, Textil-Tintura (1935), La práctica de la tintura en aparatos mecánicos sobre lanas (1939) eta La práctica de la tintura en aparatos mecánicos sobre hilados de lana (1939).

### Egungo argitalpenak

* Juan eta Pello Zabaleta bertsolariak (bilduma, 1967, Auspoa)

## Erreferentziak

* 1 2 3 4 Juan Miguel LACUNZA: «Juan Zabaleta Lecuona», Oarso, 40. zenbakia, 2005.
* ↑ Lur entziklopedietatik hartua.
* ↑ Lur entziklopedietatik hartua.

## Kanpo estekak

* «Juan Zabaleta», Literaturaren Zubitegia.
* Juan Zabaletaren biografia
* Datuak: Q12261078
# Juan Vázquez de Mella

Juan Vázquez de Mella y Fanjul (Cangues d'Onís, 1861eko ekainaren 8a - Madril, 1928ko otsailaren 26a) espainiar filosofo eta politikaria izan zen.
Politikoki karlista, Nafarroako diputatu hautatu zuten 1893 eta 1919 artean. Karlismo tradizionala berritu eta Partido Católico Tradicionalista izeneko alderdia sortu zuen.
* Datuak: Q3324630
* Multimedia: Juan Vázquez de Mella / Q3324630
# Krivoklát

Krivoklát toponimoa honako udalerriak izan daiteke;
* Krivoklát (Ilavako barrutia), Eslovakian
* Křivoklát, Txekiar Errepublikan
# Krivovitxevita

Krivovitxevita sulfato motako minerala da.

## Ezaugarriak

Krivovitxevita sulfato mineralaren formula kimikoa hau da: ${\ce {Pb3Al(OH)6(SO4)(OH)}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Krivovichevite: Mineral information, data and localities.» www.mindat.org (Noiz kontsultatua: 12-05-2019).
# Kriváň

Kriváň Eslovakiako udalerri bat da, Detvako barrutian kokatuta. 9,11 km²ko azalera du eta 1716 biztanle 2017ko datuen arabera.

## Historia

Idatzizko lehen aipamena 1955. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1073894
* Multimedia: Kriváň (village) / Q1073894
# Krivany

Krivany Eslovakiako udalerri bat da, Sabinoveko barrutian kokatuta. 18,87 km²ko azalera du eta 1228 biztanle 2017ko datuen arabera.

## Historia

Idatzizko lehen aipamena 1301. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1045770
* Multimedia: Krivany / Q1045770
# Krivosúd-Bodovka

Krivosúd-Bodovka Eslovakiako udalerri bat da, Trenčíngo barrutian kokatuta. 8,08 km²ko azalera du eta 342 biztanle 2017ko datuen arabera.

## Historia

Idatzizko lehen aipamena 1398. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q763462
* Multimedia: Krivosúd-Bodovka / Q763462
ieaTrenčíngo barrutiko udalerriak :
# Krivá

Krivá Eslovakiako udalerri bat da, Dolný Kubíngo barrutian kokatuta. 18,88 km²ko azalera du eta 811 biztanle 2017ko datuen arabera.

## Historia

Idatzizko lehen aipamena 1575. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1026601
* Multimedia: Krivá / Q1026601
# Krivoklát (Ilavako barrutia)

Krivoklát Eslovakiako udalerri bat da, Ilavako barrutian kokatuta. 10,67 km²ko azalera du eta 242 biztanle 2017ko datuen arabera.

## Historia

Idatzizko lehen aipamena 1439. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q481721
* Multimedia: Krivoklát / Q481721
# Krivé

Krivé Eslovakiako udalerri bat da, Bardejoveko barrutian kokatuta. 5,28 km²ko azalera du eta 223 biztanle 2017ko datuen arabera.

## Historia

Idatzizko lehen aipamena 1454. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q960038
* Multimedia: Krivé / Q960038
Bardejoveko barrutiko udalerriak :
HiriakBardejovHerriakAbrahámovce • Andrejová • Bartošovce • Becherov • Beloveža • Bogliarka • Brezov • Brezovka • Buclovany • Chmeľová • Cigeľka • Dubinné • Frička • Fričkovce • Gaboltov • Gerlachov • Hankovce • Harhaj • Hažlín • Hertník • Hervartov • Hrabovec • Hrabské • Hutka • Janovce • Jedlinka • Kobyly • Kochanovce • Komárov • Koprivnica • Kožany • Krivé • Kružlov • Kríže • Kurima • Kurov • Kučín • Kľušov • Lascov • Lenartov • Lipová • Livov • Livovská Huta • Lopúchov • Lukavica • Lukov • Malcov • Marhaň • Mikulášová • Mokroluh • Nemcovce • Nižná Polianka • Nižná Voľa • Nižný Tvarožec • Ondavka • Ortuťová • Osikov • Oľšavce • Petrová • Poliakovce • Porúbka • Raslavice • Regetovka • Rešov • Richvald • Rokytov • Smilno • Snakov • Stebnícka Huta • Stebník • Stuľany • Sveržov • Tarnov • Tročany • Vaniškovce • Varadka • Vyšná Polianka • Vyšná Voľa • Vyšný Kručov • Vyšný Tvarožec • Zborov • Zlaté • Šarišské Čierne • Šašová • Šiba :
# Krivasooko gudua

Krivasooko gudua (estonieraz: Krivasoo lahing; 1919ko azaroaren 18 - 1919ko abenduaren 30) Estoniako Independentzia Gerran gertatutako gudu bat izan zen, Estoniar Armadaren eta Armada Gorriaren artean Kriivasooko zingiran. Estoniar garaipena izan zen.

## Kanpo estekak

* Datuak: Q3509272
# Kento Yabuuchi

Kento Yabuuchi (japonieraz: 薮内 健人, 1995eko urtarrilaren 21a - ) Japoniako futbolaria da.
Hainbat futbol taldetan jokatu du, esaterako FC Gifu.

## Kanpo estekak

* (Japonieraz) J.League Data Site
* Datuak: Q28690621
# Kenton (Devon)

Kenton, Ingalaterrako hego-mendebaldean dagoen herri bat da, Devon konderrian. Exminster udalerritik hurbil dago.
2019an 933 biztanle zituen.
* Datuak: Q1893512
* Multimedia: Kenton, Devon / Q1893512
# Kento Ueno

Kento Ueno (japonieraz: 上野 賢人, Ueno Kento, 1997ko apirilaren 3a -) Japoniako futbolaria da.
Hainbat futbol taldetan jokatu du, esaterako SC Sagamihara.

## Kanpo estekak

* (Japonieraz) J.League Data Site
* Datuak: Q95162118
# Kentoku Noborio

Kentoku Noborio (japonieraz: 登尾 顕徳, 1983ko azaroaren 30a - ) Japoniako futbolaria da.
Hainbat futbol taldetan jokatu du, esaterako Kyoto Purple Sanga eta Tokushima Vortis.

## Kanpo estekak

* (Japonieraz) J.League Data Site
* Datuak: Q3301072
# Kenton (Newcastle upon Tyne)

Kenton, Ingalaterrako ipar-ekialdean dagoen Newcastle upon Tyne hiriko auzo bat da, Tyne eta Wear konderrian.
2011n 11.605 biztanle zituen.
* Datuak: Q6392065
* Multimedia: Kenton, Newcastle upon Tyne / Q6392065
# Kenton (Ohio)

Kenton Ohioko hiri bat da. Hardin konderrian kokatua dago. 2010ean 8.262 biztanle zituen, 13,05 kilometro koadrotan banatuta.

## Ikus, gainera

* Hardin konderria

## Kanpo estekak

* Datuak: Q1007046
* Multimedia: Kenton, Ohio / Q1007046
# Kento Sugino

Kento Sugino (japonieraz: 杉野 健斗, 1992ko otsailaren 25a - ) Japoniako futbolaria da.
Hainbat futbol taldetan jokatu du, esaterako Fukushima United FC.

## Kanpo estekak

* (Japonieraz) J.League Data Site
* Datuak: Q17159931
# Kento Umeki

Kento Umeki (japonieraz: 梅木 絢都, 1999ko azaroaren 20a - ) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q39141165
# Kenton (Delaware)

Kenton Delawareko herria bat da. Kent konderrian kokatua dago. 2010ean 1.420 biztanle zituen, 0,49 kilometro koadrotan banatuta.

## Ikus, gainera

* Kent konderria

## Kanpo estekak

* Datuak: Q755764
# Kento Tsurumaki

Kento Tsurumaki (japonieraz: 弦巻 健人, 1987ko ekainaren 29a - ) Japoniako futbolaria da.
Hainbat futbol taldetan jokatu du, esaterako Tokyo Verdy eta Matsumoto Yamaga FC.

## Kanpo estekak

* (Japonieraz) J.League Data Site
* Datuak: Q4283160
# Jessie Wadworth

Jessie Wadworth (1863 - 1936ko uztailaren 8a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Jessie Wadworth
* ↑ Jessie Ellen WADWORTH

## Kanpo estekak

* Datuak: Q4990057
# Jessika Ponchet

Jessika Ponchet (Baiona, Lapurdi, 1996ko irailaren 26a) lapurtar tenislaria da, 2011tik aurrera profesionala dena.
WTAn munduko 104. postuan sailkatu zen. Binakakoan, ostera, munduko 101. postua lortu zuen 2022ko azaroaren 28an.

## Kirol ibilbidea

Jessika Ponchetek 14 urterekin jokatu zituen lehen ITF txapelketak, 2011n, ITF Junior zirkuitutik igaro gabe. Gutxienez, 10 titulu irabazi ditu sinplean eta 15 bikoitzean.
Ezaguna egin zen 2018ko Australiako Irekiko Grand Slam txapelketak, Frantziako Federazioak emandako gonbidapen bati esker. 2018ko Australiako Irekian Grand Slameko ekitaldi batean egin zuen bere debuta koadro nagusian wildcard bat jaso ondoren, Garbiñe Muguruzaren aurka galdu zuen bi setetan. Gero, Frantziako internazionalak lehiatu zituen, beti gonbidapen bidez. Hurrengo urtean, Australiako txapelketako kalifikazioetatik ateratzea lortu zuen.
10 titulu irabazi zituen ITF zirkuituan, eta horietatik garrantzitsuena Poitiersen eskuratu zuen (80.000 dolar), 2023an. Bikoitzetan, 2023an ilustratu zen Tokion ($ 100.000) izenburuarekin eta gero Rouengo WTA 125ean Maia Lumsden britainiarrarekin.
US Open 2024an, Grand Slameko emaitzarik onena lortu zuen. Lehenengo eta behin, txapelketa horretan aurreko saioetan lortutako kalifikazioak lehenengo txandan galdu zituen arren, Jana Fett, Lucija Ćirić Bagarić eta Elizabeth Mandlik jipoituz lortu zuen gainditzea, set bat galdu gabe. Koadro nagusian, hirugarren itzulira iristeko ondoz ondoko bi egoera faboragarriri etekina ateratzea, Grand Slamen inoiz txanda bat pasatu ez zuen bitartean: lehenik, Zheng Saisai gainditu zuen (6-, 6-1), munduko 34.a. Gero, Elena Rybakinaren (4. multzoko burua) etekina atera zion. Azkenean, Caroline Wozniackiren aurka galdu zuen zen (6-3, 6-2). Ibilbide horrek ordura arteko sailkapenik onena hobetzeko aukera eman zion: 104. postua (aurreko errekorra 119. postua zen, 2023ko maiatzean lortutakoa).

## Palmaresa
### Títuluak WTA 125s
#### Bikoitzak (1–0)

| Emaitza | zk | Data | Txapelketak | Azalera | Bikotea |
| Txapelduna | 1. | 2022ko irailaren 18a | Ruan | Gogorra | Maia Lumsden |

## WTA sailkapena

Sailkapenak denboraldi bakoitzaren amaieran :
| Urtea | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| Bakarka | – | 1068 | 1077 | 739 | 791 | 523 | 269 | 239 | 193 | 244 | 201 | 166 | 122 |
| Binaka | 1029 | 693 | 1127 | 851 | 670 | 533 | 323 | 303 | 200 | 151 | 150 | 103 | 169 |

## Emaitzak

| Txapelketa | 2011 | 2012 | 2013 | 2014 | 2015 | 2016 | 2017 | 2018 |
| Australiako Irekia | · | · | · | · | · | · | · | · |
| Frantziako Irekia‎ | · | · | · | · | · | · | · | 1R |
| Wimbledon | · | · | · | · | · | · | · | · |
| AEBko Irekia | · | · | · | · | · | · | · | · |

## Erreferentziak

* ↑ www.wtatennis.com
* ↑ Jessika Ponchet | WTA Tour | Tenis. .
* ↑ Tennis : licenciée à Capbreton (Landes), Jessika Ponchet en lice à Roland-Garros. 21 mai 2018.
* ↑ Open d'Australie : Jessika Ponchet gagne son billet pour le tableau principal. 11 janvier 2019.
* ↑ Golubic eases past Erika Andreeva to win WTA 125 title in Rouen. 16-10-2023.

## Kanpo estekak

* Datuak: Q26703355
* Multimedia: Jessika Ponchet / Q26703355
# Jessie Fleming

Jessie Alexandra Fleming (London (Kanada), 1988ko martxoaren 11a), futbolean aritzen den kirolari kanadarra da.
2016ko Udako Olinpiar Jokoetan (Rio de Janeiro), esku hartu, eta brontzezko domina eskuratu zuen; 2020ko Udako Olinpiar Jokoetan, (Tokio), berriz, urrezko domina eskuratu zuen; bietan futbolean eta Kanada ordezkatuz. Tokion, Suediako taldearen (zilarrezko domina) eta AEBko taldearen (bronzezko domina) aurretik sailkatu zen Kanadako taldea.
Tokion, honako hauek osatzen zuten Mexikoko taldea: Stephanie Labbé, Allysha Chapman, Kadeisha Buchanan, Shelina Zadorsky, Quinn, Deanne Rose, Julia Grosso, Jayde Riviere, Adriana Leon, Ashley Lawrence, Desiree Scott, Christine Sinclair, Évelyne Viens, Vanessa Gilles, Nichelle Prince, Janine Beckie, Jessie Fleming, Kailen Sheridan, Jordyn Huitema, Sophie Schmidt, Gabrielle Carle eta Erin McLeodek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Futbola, emakumezkoa. |
| 2020 | Tokio Japonia | 01 ! | Futbola, emakumezkoa. |

## Erreferentziak

* ↑ «Jessie Alexandra Fleming» olympedia.org (Ingelesez)
* ↑ «Jessie Alexandra Fleming» olympics.com (Gaztelaniaz)

## Kanpo estekak

* Datuak: Q16841707
* Multimedia: Jessie Fleming / Q16841707
# Jessie MacWilliams

Jessie MacWilliams (Stoke-on-Trent, Ingalaterra, 1917ko urtarrilaren 4a - 1990eko maiatzaren 27a) britainiar informatikoa izan zen.
Cambridgeko Unibertsitatean egin zituen ikasketak eta 1939. urtean beka bat lortu zuelarik, Johns Hopkins Unibertsitatera joan zen, Oscar Zariskirekin ikastera. 1940an Harvardera aldatu zen. 1958. urtean konputagailuen programazio-lanetan hasi zen Bell laborategietan, bere senar Walter MacWilliams ingeniariarekin batera. 1961ean Unibertsitatean sartu zen berriro, doktoregoa ateratzeko, Bell laborategietako lantalde teknikoan sartzeko baldintza hori jarri baitzioten. Horrela, Bell laborategian lan egin zuen, harik eta 1983. urtean erretiroa hartu zuen arte. Bere karreran zehar kodetze teorien inguruko lanak egin zituen, eta alor horretako teorema nagusietako bat eman zuen Combinatorial Problems of Elementary Group Theory (Taldeen teoria oinarrizkoaren problema konbinatorioak) tesian. MacWilliamsen ekuazioei esker emaitza bikainak lortu dira diseinu konbinatorioetan. Kode ziklikoak ere aztertu zituen eta kode sail abeldarretara zabaldu zuen bere azterketa. 1977an, eta Bell laborategietako Neil J.A. Sloane lankidearekin batera, The Theory of Error-Correcting Codes (Kode erorre-zuzentzaileen teoria) lana eman zuen argitara, ospe gehien eman zion lanetako bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q468042
# Jessup (Maryland)

Jessup Ameriketako Estatu Batuetako erroldak esleitutako leku bat da. Howard konderrian kokatuta dago, Maryland estatuan. 10.535 biztanle ditu, 13,621582 kilometro koadroko azaleran banatuta.

## Ikus, gainera

* Howard konderria

## Kanpo estekak

* Datuak: Q755574
* Multimedia: Jessup, Maryland / Q755574
# Jessie Street Emakumeen Liburutegi Nazionala

Jessie Street Emakumeen Liburutegi Nazionala liburutegi espezializatua da, eta 1989tik Australiako emakumeen literatura- eta kultura-ondarea biltzen, zaintzen eta ezagutarazten ari da.

## Historia

Australiako emakumeen esperientziei eta arazoei buruzko materiala aurkitzeko zailtasunari erantzunez, Shirley Jonesek eta Lenore Coltheartek jarri zuten abian emakumeen liburutegia. Hauexek dira helburuak:
   "Emakumearen arazoei buruzko kontzientzia areagotzea; emakumeen bizitzari eta jarduerei buruzko dokumentuak gordetzea; emakumeen historiaren eremua babestea eta emakumeek herrialde honen garapenari egiten dioten ekarpena nabarmentzea". Batzorde bat eratu zen eta Jessie Street Emakumeen Liburutegien Elkarteak 1989ko abuztuan hasierako Urteko Bilera Orokorra egin zuen.
Liburutegiaren babesleak Sir Laurence Street (Jessie Street aktibistaren semea), Elizabeth Evatt ohorezko poeta eta Judith Wright zein Oodgeroo Noonuccal poetek babesten dute .
Liburutegiak boluntarioak ditu eta Ultimo Zentro Komunitarioan dago, Sydneyko Udalak emandako toki batean.

### Jessie Street ekintzailearen omenez

Jessie Street (1889 - 1970) urte askoan emakumeen eskubideen alde jardun zuen Australian. Australiako 50 urtetik gorako bizitza politikoan funtsezko figura izan zen, giza eskubideen aldeko kanpaina egiteagatik eta emakumeen kausengatik ezaguna. 1945ean, Nazio Batuak Erakundea sortu zenean, Australiako ordezkari bakarra izan zen. 1967an, Australiako konstituzioari zuzenketa arrakastatsu baten aldeko ekintzailea izan zen, pertsona aborigenen erreferentzia diskriminatzaileak ezabatzeko helburuaz.

## Bildumak

Liburutegiko bildumetan Australiako emakumeen erakundeen dokumentuen artxiboak, dokumentu eta gutun pertsonalak, Australiako emakumeen egunkariak eta prentsa eta elkarrizketen audio-grabazioak daude. Bildumako liburu eta artxibo pertsonal asko dohaintzan jaso dira, Eva Maria feministaren herentziak emandako 500 liburu eta Virginia Woolf-en 110 liburuko bilduma barne.
1993an, Canberrako Emakumeen Artxibo zaharra dohaintzan jaso zuten.

## Erreferentziak

* ↑ Lake, Marilyn. «Feminist history as national history: Writing the political history of women∗» Australian Historical Studies 27 (106): 154–169. doi:10.1080/10314619608596005..
* 1 2 3 Jessie Street National Women's Library. .
* ↑ «Jessie Street National Women's Library» Penultimo: a blog about Ultimo.
* ↑ Street, Jessie; Coltheart, Lenore. (2004). Jessie Street : a revised autobiography. Federation Press ISBN 978-1-86287-502-9..
* ↑ Radi, Heather. «Street, Jessie Mary Grey (1889–1970)» Australian Dictionary of Biography (National Centre of Biography, Australian National University).
# Kronichthys

Kronichthys Loricariidae familiako arrain familia bat da. Brasilen baizik ez da bizi.

## Espezieak

Gaur egun hiru espezie deskribatzen dira talde honen barruan:
* Kronichthys heylandi (Boulenger, 1900)
* Kronichthys lacerta (Nichols, 1919)
* Kronichthys subteres A. Miranda-Ribeiro, 1908

## Deskribapena

Kronichthys espezieak txikiak dira, arrain zilindrikoak, Hypoptopomatinaeren barruko Schizolecisen antzekoak. Marroi ilunak dira, eta sabelaldea txuria da. Bizkar hegatsa laburra da; eta gantz hegatsa, txikia.

## Erreferentziak

* ↑ Armbruster, Jonathan W.. Kronichthys A. Miranda Ribeiro, 1908. .

## Kanpo estekak

* Datuak: Q5026686
# Kronecker delta

Matematikan, Kronecker delta bi aldagaiko funtzio bat da, 1 balio duena berdinak badira, eta 0 desberdinak badira. $\delta _{ij}\,\!$ ikurraz idazten da eta notazio-takigrafia bezala erabiltzen da gehiago zatikako funtzio bezala baino:
    $\delta _{ij}=\left\{{\begin{matrix}1&{\mbox{, }}i=j&{\mbox{bada}}\\0&{\mbox{, }}i\neq j&{\mbox{bada}}\end{matrix}}\right.$
Izen hori du Leopold Kronecker (1823-1891) matematikariaren omenez.
Matematikaren arlo askotan erabiltzen da. Esaterako, aljebra linealean. Unitate matrizea honela idatz daiteke:
    $\delta _{ij}\,\!$ edo $\delta _{j}^{i}$

## Ikus, gainera

* Diracen delta
* Levi-Civitaren sinboloa
* Funtzio adierazlea

## Kanpo estekak

* (Ingelesez) Kroneckerren delta mathworld-en
* Datuak: Q192826
# Kronika (argipena)

Kronika terminoak esanahi zenbait ditu:
* Historiografian, kronika gertaera historikoen idatzizko bilduma da, era kronologikoan, bereziki Erdi Aroan egiten zena;
* Kazetaritzan, kronika, kazetaritza generoa. Gertakizun batzuen narrazioa, ez beti era kronologikoan egina. Kronikaren generoak onartzen ditu gertakizunen narrazioarekin batera egilearen iritzi eta balorazioak.
Kronika (egunkaria), Urumeako bailaran argitaratzen den euskara hutseko tokiko egunkaria.

## Ikus, gainera

* Erreportajea

## Kanpo estekak

* Datuak: Q16770068
# Kronika (egunkaria)

    Artikulu hau Urumeako egunkariari buruzkoa da; beste esanahietarako, ikus «Kronika (argipena)».
Kronika Arano, Astigarraga, Ereñotzu, Goizueta eta Hernanin banatzen den euskarazko egunkaria da. Bi aldeetatik inprimatutako orri bakar bat da, doakoa da eta bailarako berriak ematen ditu.
Astelehenetik igandera argitaratzen den euskarazko egunkari bakarra da.
Hala Kronika nola Dobera elkartea Topagunea euskara elkarteen federazioko kideak dira.

## Egoitza

Egunkariaren egoitza —eta Dobera Euskara Elkartearena ere— Hernaniko Larramendi Kaleko 11. zenbakian dago.

## Historia

2000 urteko ekainaren 23an Hernaniko kronika jarri zen martxan Dobera Euskara Elkartearen eskutik. Hiru langilez osatutako lan taldeak jarri zuen proiektua martxan: Jexux Mari Irazu, Unai Agirre eta Aritz Zerain. Lehen hiru urteetan astean bost zenbaki kaleratzen zituen, ostegunetik astelehenera. Bi orrialdeko egunkaria zen aurreneko urteetan. 2003ko urtarrilaren 8an astean sei zenbaki argitaratzen hasi zen. Handik urtebetera, 2004ko urtarrilaren 27an egunero argitaratzen hasi zen.
Egunero argitaratzearekin batera orrialde kopurua ere hazten joan da Hernaniko kronikan. 2005. urteko urtarrilaren 15etik aurrera asteburuetan lau orrialde argitaratzen hasi zen. 2006ko urtarrilaren 28tik aurrera asteburuetako zenbakiak zortzi orrialdetakoak izaten hasi ziren.
2014an bailara osora zabaldu zen, Donostiara izan ezik, Astigarragako Kronika eta Urumeako Kronika edizioak sortuz. Gaur egun edizio bateratua kaleratzen da bailara osorako, eta horretan sei langilek dihardute, lau kazetari eta hiru marrazkilarik kolaboratzen dute egunkariaren edukiak osatzen, baita Hernaniko lau ikastetxe eta bi euskaltegitako ikasleek ere.

## Ale kopurua

Hernaniko kronikak gaur egun 4.000 ale kaleratzen ditu egunero. 2000 urtean, martxan jarri zenean, 1.500 ale kaleratzen zituen. Ikertalde enpresak 2007an Buruntzaldeko mankomunitatearentzak eginiko ikerketaren arabera, Hernaniko kronikak 15.000 irakurle ditu.

## Erreferentziak

* ↑ «Kronika - Nor gara? - Kronika.eus» kronika.eus (Noiz kontsultatua: 2023-08-14).

## Kanpo estekak

* Kronika egunkariaren webgunea.
* TOKIKOM tokiko aldizkarien webgunea.
* Datuak: Q12259053
# Kronika (historia)

    Artikulu hau literatura generoari buruzkoa da; beste esanahietarako, ikus «Kronika (argipena)».
Kronika gertakari historikoak ordena kronologikoan kontatzen dituen lana da. "Kronika" hitza latinezko chronica-tik dator, eta hau antzinako grezierazko kronika biblios-etik, hau da, 'denboraren hariari jarraitzen dioten liburuak'.

## Kanpo estekak

* Datuak: Q185363
* Multimedia: Chronicles / Q185363